Produkty a služby v roku 2012

EACI zodpovedá za riadenie akcií Únie v oblasti energetiky, podnikania a inovácií (vrátane ekologických inovácií), a udržateľnú nákladnú dopravu v rámci týchto programov Únie: — nasledujúce časti rámcového programu pre konkurencieschopnosť a inovácie: program Inteligentná energia pre Európu II (2007 – 2013), riadenie projektov a aktivizačné činnosti Európskej siete podnikov, projekty IPR a projekty v oblasti prvého použitia ekologických inovácií a ich uplatnenia na trhu, — programy Marco Polo I (2003 – 2006) a II (2007 – 2013), — program Inteligentná energia pre Európu I (2003 – 2006). Inteligentná energia pre Európu (IEE) Hlavné činnosti — pokiaľ ide o program Inteligentná energia pre Európu (IEE), bolo prijatých 433 žiadostí v nadväznosti na výzvu na predkladanie návrhov na rok 2012, zapojilo sa takmer 4 000 organizácií z 32 krajín, na financovanie bolo vybraných spolu 67 návrhov, — pokiaľ ide o výzvu na predkladanie návrhov na rok 2011, po zhodnotení 280 návrhov bolo 48 projektov úspešne dohodnutých, — v januári výkonný organ zorganizoval zatiaľ najpopulárnejší informačný deň IEE so 780 účastníkmi z 31 krajín. Okrem toho sa výkonný organ zúčastnil na ďalších 21 informačných dňoch v členských štátoch. Taktiež odpovedal na viac než 1 300 dopytov zaslaných do mailovej schránky IEE, 80 % z nich za menej než päť dní. Ekologické inovácie Ekologické inovácie podporuje CIP prostredníctvom niekoľkých typov opatrení (finančné nástroje, siete národných a regionálnych aktérov, projekty v oblasti prvého použitia ekologických inovácií a ich uplatnenia na trhu). Výkonný orgán je poverený riadením projektov v oblasti prvého použitia ekologických inovácií a ich uplatnenia na trhu s rozpočtom približne 200 mil. EUR na obdobie 2008 – 2013. Úsilie v roku 2012 sa sústredilo na: — ukončenie výzvy na predkladanie návrhov na rok 2011: rokovania boli ukončené do konca novembra 2012; 47 zmlúv bolo podpísaných, — novú výzvu na predkladanie návrhov: výzva začala v apríli 2012, bola uzatvorená v septembri a prilákala 284 návrhov. Centrálne hodnotenie sa uskutočnilo v období od 19. novembra do 7. decembra 2012, — po prvýkrát v rámci programu sa zorganizoval deň ekologických inovátorov v novembri v Bruseli s viac než 200 účastníkmi. Pomocou nástroja využívaného Európskou sieťou podnikov sa zorganizovalo podujatie spájania podnikov, ktorého výsledkom bolo 120 stretnutí medzi účastníkmi, t. j. výrobcami, marketingovými expertmi, predajcami, inovátormi, mienkotvorcami atď. z celej Európy. Program Marco Polo Hlavné činnosti — v súvislosti s programom Marco Polo európsky informačný deň v júni prilákal 172 účastníkov (a ďalších 115 divákov priameho prenosu na internete). Pri tejto príležitosti sa uskutočnilo najmenej 36 bilaterálnych stretnutí s potenciálnymi príjemcami programu Marco Polo, — výzva na rok 2012 bola uverejnená 20. júna a uzatvorená 19. októbra. Bolo prijatých 54 návrhov. Predbežné hodnotenia sa konali od 19. do 27. novembra, — pokiaľ ide o výzvu na rok 2011, z 50 prijatých návrhov bolo 18 projektov úspešne dohodnutých. Rozhodnutie o udelení zákazky bolo prijaté 20. júla (po schválení GR MOVE), — riadenie prebiehajúcich projektov: 35 kontrol na mieste sa vykonalo v súvislosti s 32 projektmi. Program EIP – Európska sieť podnikov Program pozostáva z viac než 600 partnerských organizácií v 50 krajinách vrátane 27 členských štátov EÚ. Okrem úloh súvisiacich s projektovým riadením 92 zmlúv (osobitné grantové dohody) a projektu IpeuropAware je EACI takisto zodpovedný za aktivizáciu Európskej siete podnikov a za riadenie IT nástrojov a databáz pre interaktívnu komunikáciu medzi partnermi v rámci siete. Nový IT systém pre sieť(„Merlin“) bol postupne spúšťaný v roku 2012, pripravujúc sa na veľké uvedenie v roku 2013.